
      JUDEŢUL TIMIŞ 

      ORAŞUL DETA             

      CONSILIUL LOCAL                                                                                

H O T Ă R Â R E A
privind completarea Hotărârii Consiliului local al oraşului Deta nr. 18/27.02.2007 privind aprobarea domeniului privat al oraşului Deta.
Analizând temeiurile juridice, respectiv:
- art. 129, alin. (2) litera c), art. 354 și 357 alin. (1) din O.U.G nr. 57/2019 privind Codul administrativ, cu modificările și completările ulterioare;

Ținând cont de:

a) referatul de aprobare nr. ​1843/21.02.2023 al Primarului orașului Deta, în calitatea sa de inițiator;

b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. ​1844/21.02.2023 prin care se propune completarea unor anexe la Hotărârea Consiliului local al oraşului Deta nr. 18/27.02.2007 privind aprobarea domeniului privat al oraşului Deta;

c) avizul consultativ al  Comisiei Urbanism a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:
Art. 1 - Se aprobă completarea Hotărârii Consiliului local al oraşului Deta nr. 18/27.02.2007 privind aprobarea domeniului privat al oraşului Deta, conform anexei care face parte integrantă din prezenta hotărâre.
Art. 2 - Cu ducerea la îndeplinire a prezentei hotărâri se încredințează Serviciul Urbanism, amenajarea teritoriului, autorizarea executării lucrărilor şi administrarea patrimoniului și Serviciul Buget contabilitate finanţe, impozite şi taxe din cadru Aparatului de specialitate al Primarului orașului Deta.

Art. 3 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;                     
- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- O.C.P.I. Timiș;

- prin publicare pe site-ul Primăriei oraşului Deta www.detatm.ro - Monitorul Oficial Local.

